## El Consell aprova l’ampliació de les ajudes directes de 3.000 euros als autònoms sense treballadors afectats per la riuada

*** Estes ajudes es concediran de manera directa i no s’han de sol·licitar
* Les ajudes van destinades als autònoms sense treballadors que ja van rebre la subvenció**

El Consell ha aprovat un decret per a ampliar les ajudes directes de 3.000 euros a les persones autònomes sense treballadors afectades per la riuada que ja la van rebre a finals de l’any passat i en la segona convocatòria de febrer de 2025.

En total, les ajudes beneficiaran 18.387 treballadors autònoms que rebran novament 3.000 euros de manera directa.

Les ajudes van destinades als autònoms sense treballadors que ja van rebre la subvenció en les dos convocatòries del programa EADANA, i tenen com a objectiu contribuir a reprendre l’activitat econòmica i mantindre l’ocupació d’estos treballadors en els municipis de la Comunitat Valenciana afectats per la riuada d’octubre de 2024.

Estes ajudes es concediran de manera directa i no s’han de sol·licitar. La dotació d’estes subvencions ascendix a 55,1 milions de fons propis de la Generalitat.

Fecha: 05/09/2025